Buk Song
DEVIT I RAITIM DISPELA SONG. EM BILONG MAN I BOSIM MUSIK.
1Ol skai antap i tokaut long glori bilong God,
na ol samting bilong skai i toksave long wok God i mekim long han bilong Em.
2Long olgeta nupela de dispela toktok i kapsait,
na long olgeta nait dispela save i kamap ples klia moa.
3Na i no gat wanpela hap na i no gat wanpela tokples we ol dispela
toktok i no kamap na ol manmeri i no harim. Nogat.
4Nek bilong ol dispela samting i ron i go long olgeta hap bilong dispela graun,
ol wanwan toktok bilong dispela samting i go pinis long olgeta 4-pela kona.
Long skai antap God i sanapim haus sel bilong san,
5na san i kam ausait olsem man i laik marit na em i redi na i lusim rum bilong em i kam ausait,
na i olsem man i laik ran na em i kam ausait na i amamas long ranim resis bilong em.
6Long skai antap san i kamap arere na em i wokabaut i go long hapsait,
na i no gat wanpela samting i no pilim hot bilong em.
7Lo bilong BIKPELA em i stret na tru
na i kirapim gen strong long laip bilong manmeri.
Tok bilong BIKPELA em i tru olgeta
na i givim trupela save long manmeri i no gat save.
8Tisim bilong BIKPELA em i rait olgeta
na i givim amamas long bel bilong manmeri.
Wanwan lo bilong BIKPELA em i lait olgeta
na i givim lait long ai bilong manmeri.
9Pasin bilong pret long BIKPELA em i klin olgeta
na i stap oltaim oltaim.
Toksave bilong BIKPELA em i strong
na i stretpela na gutpela olgeta.
10Olgeta Tok bilong BIKPELA i winim gol
na i winim ol planti gol i gutpela tru.
Olgeta Tok bilong BIKPELA i swit moa na i winim hani
na i winim ol naispela hani i switpela tumas.
11Na tu, Tok bilong BIKPELA i save givim woning long wokboi bilong Yu;
manmeri i bihainim Tok bilong BIKPELA ol i lukim gutpela samting tru.
12Husat inap skelim na save long olgeta rong bilong em?
Ol rong mi mekim na i hait long ai bilong mi, plis fogivim mi.
13Plis stopim mi, wokboi bilong Yu, long bikhet na mi pasim ai na mi mekim sin,
plis, mi no laik ol dispela sin i bosim laip bilong mi.
Mi laik i stap stret na i no gat asua,
mi laik i stap stret na mi no wokim ol planti sin.
14Mi laik olgeta tok bilong maus bilong mi na olgeta tingting bilong bel bilong mi i stap stret long ai bilong Yu, BIKPELA,
Ston bilong mi na God Bilong Baim Bek mi.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn